Within Range

Within Range er et norsk hardcore punk band.

Bandet var et Asker/Oslo-basert band, og ble stiftet i 1988. Vokalist og bassist Eirik «Billy» Norheim hadde tidligere sunget i Mayhem, Stian Løken spilte trommer i Kafka Prosess og Race Against Time, og Hans Gaard på gitar kompletterte trioen.«Within Range», i Norsk pop- og rockleksikon: fra Abel til Aabel. 2.utg. 2013. Oslo: Vega, s. 723 Billy pendlet fra Lillehammer til øvingslokalet.

Første album Within Range ble sluppet i 1989. Gateavisa mente at «LP'n er imponerende spenstig og pågående. Dominerende bass og gitar som dessverre til tider trenger vokalen ut, men ikke mer enn at dette absolutt er en skive å få med seg».Anmeldelse av Ole Seifert, Gateavisa 4/1989 Nye Takter omtalte bandet som et spastisk punkband med «klassisk rock'n'roll-feeling», inspirert av de britiske bandene Sham 69, Stiff Little Fingers og Motorhead. Tekstene var «nesten-banale», men tok avstand fra rasisme, fascisme og militarisme, og skiva endte opp med 3 stjerner.Anmeldelse av Asbjørn Bakke, Nye Takter/Arbeiderbladet 27. september 1989 Bladet Rock Furore kalte rett og slett Within Range for «Norges Motörhead»,Sitert i «Arven fra '77» av Kjell Henning Troldsaas, Puls 6/1992 og Dagningen mente at Billy var «Norges Lemmy». Anmelderen mente videre at «de som synes Cohen/Tikaram er tøft nok» hadde lite å hente i Within Range, men «skal det først være musikk av dette slaget, er WR egentlig uventet bra, innenfor de gitte rammene. Om en ser bort fra en noe grøtete produksjon»Anmeldelse av Halgrim Øistad, Dagningen 29. august 1989

Within Range var det siste som ble distribuert av X-port Plater. Samme år, i 1989, var bandet også med på samleskiva Blitz Hits.«Arven fra '77» av Kjell Henning Troldsaas, Puls 6/1992 Ifølge musikkskribent Kjell Henning Troldsaas solgte Within Range i 1100 eksemplarer. Da bandet kom med sin neste og siste skive Take Care, utropte Troldsaas sporet «Statens menn» til «vel [...] den beste sangen gruppa har gitt ut». Det var også bandets eneste med norsk tekst. Begge albumene ble spilt inn i Nederland.«Askers 'store sønner'» av Kjell Henning Troldsaas, Puls 2/1990«Billy med ny LP», Dagningen 28. januar 1991 Take Care ble distribuert av Knallsyndikatet. Lokalavisas plateanmelder konkluderte: «Sjøl om vi kanskje ble litt stressa innimellom, må det sies at et par takter svingte og fenga bra».Anmeldelse av Eyolf Stiksrud, Gudbrandsdølen Lillehammer Tilskuer 1. februar 1991

I 1991 overtok Bulder bassgitaren, også han fra Race Against Time. Bandet ble imidlertid oppløst i 1992, men spilte konserter i blant annet 1998 – nå sammen med bandet Statens Menn, med navn etter WR-låta – 2000 og 2007.Gudbrandsdølen Dagningen 24. februar 1998Gudbrandsdølen Dagningen 8. februar 2000Gudbrandsdølen Dagningen 16. mai 2007 Etter Within Range ble Billy særlig kjent som medlem av Cockroach Clan, mens Hans Gaard spilte i DePress.

 Medlemmer 
 Eirik «Billy» Norheim – vokal; bass til 1991
 Stian Løken – trommer
 Hans Gaard – gitar
 «Bulder» – bass fra 1991

 Diskografi 

Within Range (1989)

Take Care (1990)

Referanser

Kategori:Norske punkband
Kategori:Band etablert i 1988